คนท้องกินยาแก้แพ้ไม่ได้ไหม??
สวัสดีค่ะ ยาแก้แพ้บางชนิด เช่น ยา chlorpheniramine (CPM) ลอราทาดีน (loratadine), เซทิริซีน (cetirizine) เป็นต้น จัดในกลุ่ม pregnancy category B ตามการจัดกลุ่มยาของคณะกรรมการอาหารและยาของสหรัฐอเมริกา (FDA pregnancy category) ซึ่งยาในกลุ่มนี้ ได้มีการศึกษาในสัตว์ พบว่าไม่มีความเสี่ยงในการทำให้เกิดความผิดปกติของตัวอ่อนในครรภ์สัตว์ แต่ไม่มีการศึกษาในมนุษย์ ดังนั้นยาที่จัดอยู่ในประเภทนี้ สามารถใช้ในสตรีมีครรภ์ได้อย่างค่อนข้างปลอดภัยในระดับหนึ่งดังนั้น หากมีอาการจำเป็นที่ต้องใช้ยาเหล่านี้ เช่น มีน้ำมูก ผื่นคัน ลมพิษ เป็นต้น ก็สามารถใช้ได้ โดยควรใช้เฉพาะเมื่อเกิดอาการ หากไม่มีอาการก็ควรหยุดใช้ค่ะส่วนยาแก้ แพ้ชนิดอื่นๆ เช่น ไฮดรอกไซซีน (hydroxyzine) เฟกโซเฟนาดีน (fexofenadine) จัดอยู่ในกลุ่ม pregnancy category C ซึ่งยาในกลุ่มนี้ มีการศึกษาในสัตว์ทดลองพบว่า ทำให้เกิดความผิดปกติต่อตัวอ่อนในครรภ์สัตว์ แต่ไม่มีการศึกษาในมนุษย์ ซึ่งการจะใช้ยาในประเภทนี้ ควรใช้เมื่อคาดว่าจะเกิดประโยชน์มากกว่าความเสี่ยงที่อาจเกิดขึ้น ดังนั้น หากมีความจำเป็นต้องใช้ยาแก้แพ้ ควรเลือกชนิดยาที่อยู่ในกลุ่ม pregnancy category B ก่อนค่ะ